സുൽത്താൻ ശരീഫലി ഇസ്‍ലാമിക് യൂനിവേഴ്സിറ്റി

തെക്കുകിഴക്കേ ഏഷ്യൻരാജ്യമായ ബ്രൂണെയിൽ സ്ഥിതി ചെയ്യുന്ന ഏക ഇസ്‍ലാമിക സർവകലാശാലയാണ് സുൽത്താൻ ശരീഫലി ഇസ്‍ലാമിക് യൂനിവേഴ്സിറ്റി. ബ്രൂണെ സുൽത്താൻ ഹസനുൽ ബുൽഖിയയുടെ പ്രത്യേക താത്പര്യ പ്രകാരം 2007ൽ സ്ഥാപിതമായി. രാജ്യത്തെ മൂന്ന് സർക്കാർ സർവകലാശാലകളിലൊന്നായ ഇത് യുനീസ (UNISSA) എന്ന ചുരുക്കപ്പേരിലാണ് അയപ്പെടുന്നത്. ദേശീയ തലത്തിലും മുസ്‍ലിം ലോകത്തും നേതൃപരമായ ഇടപെടലുകൾ നടത്തുന്ന മുസ്‍ലിം പണ്ഡിതരെയും ബുദ്ധിജീവികളെയും വാർത്തെടുക്കുകയാണ് സർവകലാശാലയുടെ ലക്ഷ്യം. ഇന്ത്യ ഉൾപ്പെടെ വിവിധ ലോകരാജ്യങ്ങളിൽ നിന്നുള്ള അധ്യാപകരും വിദ്യാർത്ഥികളും സർവകലാശാലയിലുണ്ട്. ഇംഗ്ലീഷ്, അറബി ഭാഷകളിലാണ് അധ്യാപനം. ഏഴു ഫാക്കൽറ്റികളും എട്ടു പഠനകേന്ദ്രങ്ങളുമുണ്ട്. ബ്രൂണെ തലസ്ഥാന നഗരമായ ബന്ദർ സെരി ബെഗാവനിലെ ഗാഡോങ്, സിനൌത്ത് എന്നിങ്ങനെ രണ്ടിടങ്ങളിൽ കാമ്പസുകളുണ്ട് സർവകലാശാലക്ക്. ബ്രൂണെ സുൽത്താൻ ഹസനുൽ ബുൽഖിയ ചാൻസലറും ഡോ. നൂറർഫാൻ സൈനൽ റെക്ടറുമാണ്. അവലംബം പുറം കണ്ണികൾ ഔദ്യോഗിക വെബ് വിലാസം